中書王舍人輞川舊居
作者：錢起
朝代：唐

paragraphs: 幾年家絕壑，滿徑種芳蘭。
帶石買松貴，通溪漲水寬。
誦經連谷響，吹律減雲寒。
誰謂桃源裏，天書問考槃。
一從解蕙帶，三入偶蟬冠。
今夕復何夕，歸休尋舊歡。
片雲隔蒼翠，春雨半林湍。
藤長穿松蓋，花繁壓藥欄。
景深青眼下，興絕綵毫端。
笑向同來客，登龍此地難。